Αναπαράγοντας με μεγάλη άνεση και ευκολία την κουλτούρα του βιασμού, ο Π. Ε. προσπαθεί αναίσχυντα να ενοχοποιήσει στη συνείδηση των νοικοκυραίων το θύμα της δολοφονίας στη Ρόδο, γράφοντας ότι «εκδιδόταν, και μάλιστα με λαθρομετανάστες», προσπαθώντας να δικαιολογήσει με τον τρόπο αυτό την αποτρόπαια πράξη της δολοφονίας της 21χρονης φοιτήτριας.

Ο ίδιος είναι, σύμφωνα με πληροφορίες, στενός φίλος του Περιφεριάρχη του νησιού, ο οποίος φέρεται να έχει συγγενική σχέση με τον έναν από τους κατηγορούμενους.

Μετά τον σάλο που προκάλεσε εύλογα η ανάρτησή του, προσπάθησε να κρύψει ό,τι έκανε «κατεβάζοντας», όχι μόνο την ίδια την ανάρτηση, αλλά το προφίλ του. Ό,τι γράφεται, όμως, μένει...

Ολόκληρη η ανάρτηση:

«Τελικά τα σχόλια για τη φοιτήτρια από αυτούς που τη γνωρίζουν λένε ακριβώς το αντίθετα από αυτά που λένε οι γονείς της. Ακούγεται ότι εκδιδόταν και μάλιστα και με λαθρομετανάστες. Δεν μπορώ να καταλάβω τον λόγο... που κάποιοι πέφτουν τόσο χαμηλά. Κρίμα για την κατάληξη της... Να διευκρινίσω ότι λυπάμαι πολύ για την κατάληξη, δεν αξίζει σε κανέναν τέτοιο τέλος και λυπάμαι να ακούω για τέτοια πράγματα το όμορφο νησί μας το οποίο είναι φιλήσυχο. Έχει πάρει λάθος δρόμο η κοινωνία μας. Πολύ λάθος»